החוויה הקולינרית מתבססת על ירקות וגבינת המוצרלה ואחותה המבושלת הריקוטה (רה קוטו – בישול נוסף). האוכל  הדרומי מתבשל במטבח המכונה קוצ’ינה פוברה (cucina povera) – “המטבח של העניים”. מנאפולי ועד פוליה ואף דרומה משם (קלבריה), לאורך כל הטיול המאורגן לדרום איטליה ירקות הם  העניין שסביבו מטבח העניים פועל בהצלחה קולינרית מהממת. זה אוכל בסיס, אלה השורשים, וכשהכל טרי ומתחבר לפסטה, לגבינות לדגים ולבשר, זה החיבור הנכון ביותר לאדמה.